**פרק שני: סלעים וקרקעות**

**שימוש בסלעים ובקרקעות: נזקים ופתרונות**

**⏴ במבט חדש לכיתה ה**

**היקף יחידת הלימוד:** 2 שיעורים

**עמודים:** 35 - 40

# מטרות

* לתאר את הפגיעה בסלעים בעקבות השימוש בהם ואת הדרכים להקטנת הפגיעה.
* לתאר קשרי סיבה - תוצאה בהקשר לפגיעה בסלעים ובקרקעות.

# מהלך השיעור:

## פתיחה

מוצע לפתוח בסיפור מקרה המוצג בשאלה 2 בעמוד 38.

* צופים בסרטון [שימושי קרקע](https://www.youtube.com/watch?v=WlUq-4jAKWM).

עורכים דיון סביב הסוגיה:

שימור מול פיתוח (פיתוח מקיים)- גידול אוכלוסייה והצורך בדיור ושימוש בסלעים כדי לתת מענה לצורך, מול הצורך בשמירה על הסביבה.

מבקשים לשאול שאלות בנושא כדי להתמודד עם הסוגיה המוצגת בסיפור והקשורה בחציבת סלעים. מוצע לציידם במילות שאלה ובמארגן גרפי מתאים.

מבקשים מהם להעלות הצעות לדרכים לאיסוף מידע כדי לענות על השאלות. למשל: איסוף מידע ברשת, קיום ראיון, עריכת תצפית, צפייה בסרטונים ועוד.

## התנסות

* צופים בסרטונים על פיצוץ סלעים במחצבה: [מחצבת הבטיחה 1](http://www.youtube.com/watch?v=wsb-9tqGYiU&NR=1), [מחצבת הבטיחה 2](https://www.youtube.com/watch?v=wt4x2dVT9eY), [מחצבות הנסון](http://www.youtube.com/watch?v=6KUNLFfPAPE&NR=1).

בעקבות הצפייה בסרט מציגים לתלמידים את המשימה הבאה:

1. לערוך רשימה של נזקים שנגרמים לסביבה בעקבות חציבת סלעים. את הנזקים רושמים בעמודה הימנית של הטבלה.
2. להעלות רעיונות להקטנת הנזקים שנגרמים לסביבה כתוצאה מחציבת סלעים. את הרעיונות רושמים בעמודה השמאלית של הטבלה.

|  |  |
| --- | --- |
| **נזקים בעקבות חציבת סלעים** | **פתרונות להקטנת הנזק** |
|  |  |
|  |  |

## המשגה

מבצעים את משימת האוריינות **משתמשים בסלעים וקרקעות ומשפיעים על הסביבה** (בהקשר לסלעים בלבד), עמודים 37-35.

משלימים ומעדכנים את המידע שבטבלה.

חוזרים לשאלות שנשאלו בפתיחה ועונים על השאלות שלא נתן להן מענה בדרך שנבחרה.

משלימים ומעדכנים מידע בטבלה.

מתארים באמצעות המארגן הגרפי סיבה-תוצאה את הסיבות, התוצאות והפתרונות האפשריים הקשורים בשימוש בסלעים.

## יישום

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), לספר הדיגיטלי לפעילויות **שיקום מחצבות** עמוד 36 **ולקבוצת דיון בעד או נגד חציבת סלעים** עמוד 38. פעילויות זו היא גרסה דיגיטלית של הפעילות בספר בגרסת נייר. הפעילות **שומרים על סלעים וקרקעות** עמוד 37 היא גרסה מתוקשבת לפעילות בספר בגרסת נייר.

מציירים או בונים דגם של מחצבה ידידותית לסביבה.

מציגים את התוצרים במליאה תוך הדגשת מאפיינים של מחצבה ידידותית לסביבה.

* מכינים עלילון דיגיטלי או כרזה דיגיטלית להצגת התוצרים.

## סיכום ורפלקציה

* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים), לספר הדיגיטלי לפעילות **משימת סיכום : סלעים וקרקעות**, עמוד 40. פעילות זו היא פעילות תרגול נוספת לחומר הנלמד.

מסכמים:

* כיצד המארגן הגרפי שאילת שאלות סייע לי לשאול שאלות?
* מהם היתרונות לארגון מידע בנושא זה בתרשים סיבה – תוצאה?
* מה השיעור חידש לי?
* כיצד למדתי ומה אהבתי בשיעור?